
Nr. 14, datë 29.2.2012

Për dhënien e miratimit të shndërrimit të Degës së Bankës Alpha - Albania në filial/bankë vendase

Në bazë dhe për zbatim të nenit 12 shkronja “a” dhe të nenit 43 shkronja “e” të ligjit nr. 8269, datë 23.12.1997 “Për Bankën e Shqipërisë”, të ndryshuar, të nenit 29/1, nenit 29/2 dhe nenit 29/3 të ligjit nr. 9662, datë 18.12.2006 “Për bankat në Republikën e Shqipërisë”, të ndryshuar, me propozim të Departamentit të Mbikëqyrjes, Këshilli Mbikëqyrës i Bankës së Shqipërisë

VENDOSI:

[bookmark: OLE_LINK13][bookmark: OLE_LINK14][bookmark: OLE_LINK1][bookmark: OLE_LINK2]1. Miratimin e shndërrimit të degës së “Bankës Alpha-Albania”, në filial/bankë vendase të zotëruar 100 % nga Alpha Bank A.E. Greqi.
2. Miratimin e emrit të bankës “Banka Alpha Albania” sh.a.
3. Autorizohet Guvernatori i Bankës së Shqipërisë për nënshkrimin e formatit të ri të licencës dhe aneksit të saj për “Banka Alpha Albania” sh.a., pas regjistrimit të saj në Qendrën Kombëtare të Regjistrimit. 
4. Ngarkohet Departamenti i Mbikëqyrjes për ndjekjen e zbatimit të këtij vendimi, si dhe për verifikimin e plotësimit të kushteve të mëtejshme ligjore dhe/ose nënligjore nga banka.  
5. Ngarkohet Departamenti i Marrëdhënieve me Jashtë, Integrimit Europian dhe Komunikimit për publikimin e këtij vendimi në Buletinin Zyrtar të Bankës së Shqipërisë dhe në Fletoren Zyrtare të Republikës së Shqipërisë.
Ky vendim hyn në fuqi pas botimit në Fletoren Zyrtare të Republikës së Shqipërisë.

